"Any de la Misericòrdia"

Mohammed Kharbouch

**23. La Misericòrdia a l'Islam**

 La pau amb vosaltres i la misericòrdia cap a tot el món, cap a tota la humanitat i cap a les criatures. ”En Nom de Déu, El Clement, El Misericordiós, Lloat sigui Déu, Senyor de l'Univers, El Clement, El Misericordiós”.

A l'Islam sempre es comença la lectura de la paraula de Déu de l'Alcorà amb aquests dos noms: Clement i Misericordiós. Són dues paraules que ens acompanyen i es van repetint al llarg de tot el llibre.

En la religió islàmica, Ar-Rahman i Ar-Rahim, són dos noms propis de Déu. Ar-Rahman descriu la qualitat de Déu de ser Tot Misericordiós. Ar-Rahim es refereix a les seves accions de misericòrdia i al fet que aquesta aconsegueix a tota la seva creació.

Durant la lectura de la paraula de Déu de l'Alcorà sempre ens acompanyen aquests dos noms de Déu que apareixen junts al principi de cada capítol “sura” i en els versículs “aleyas”.

La misericòrdia a l'Islam és més àmplia i generosa. Comença en l'antiguitat, des de la creació de Déu, des de l’enviament dels seus profetes i des de l’enviament de tots els homes que han portat la legislació aquí a la terra. Llavors des d'aquella misericòrdia parteix la misericòrdia de Déu cap a les persones i criatures. Per l'islam és part de la misericòrdia divina, fer que la terra produeixi fruits per al sosteniment de les persones.

Diu el nostre profeta Mohammed, que si volem rebre la misericòrdia de Déu, hem de compartir-la amb els altres. Certament Déu és Misericordiós amb els que són compassius.

Alguns exemples de misericòrdia que es comparteix entre persones, és visitar els malalts. Sempre trobarem en ells la misericòrdia de Déu.

Donar consell a qui ho necessita. Quan donem consell a algú que en té mancança ja estem oferint la misericòrdia de Déu a aquesta persona.

Sempre i quan donem un cop de mà a una persona, és misericòrdia de Déu, i hem de reflectir aquesta misericòrdia en les persones, els animals, les plantes i en tot el que transforma l’ésser humà.

Invito a tothom a què comparteixi la misericòrdia de Déu.